**proiect**

**L E G E**

**privind auditul situațiilor financiare**

Parlamentul adoptă prezenta lege organică.

Prezenta lege transpune Directiva 2006/43/CE a Parlamentului European şi a Consiliului din 17 mai 2006 privind auditul legal al conturilor anuale şi al conturilor consolidate, de modificare a Directivelor 78/660/CEE şi 83/349/CEE ale Consiliului şi de abrogare a Directivei 84/253/CEE a Consiliului, publicată în Jurnalul Oficial al Uniunii Europene nr. L 157/87 din 9 iunie 2006.

**Capitolul I**

**DISPOZIȚII GENERALE**

**Articolul 1.** Obiectul de reglementare

1. Prezenta lege stabilește cadrul juridic privind organizarea auditului de către entitățile de audit, reglementează exercitarea profesiei de auditor, precum și cerințe specifice auditului entităților de interes public.

**Articolul 2.** Noţiuni

(1) În sensul prezentei legi, se definesc următoarele noțiuni:

*audit* - auditul situațiilor financiare individuale sau al situațiilor financiare consolidate în măsura în care:

1. este obligatoriu conform prevederilor legislației în vigoare;
2. este efectuat la solicitarea acționarilor (asociaților) entităților auditate, organelor de stat, investitorilor, creditorilor, organelor de urmărire penală, instanțelor judecătorești;

*auditor* – persoană fizică care deține certificat de calificare al auditorului și este înregistrată în conformitate cu prevederile prezentei legi;

*certificat de calificare al auditorului* – document ce confirmă calificarea profesională a auditorului, eliberat în modul stabilit de prezenta lege;

*Cod etic* – codul etic al profesioniștilor contabili, emis de Consiliul pentru Standarde Internaţionale de Etică pentru Contabili;

*entitate auditată* – entitate ale cărei situații financiare individuale și/sau situații financiare consolidate sunt supuse auditului;

*entitate de audit* – entitate constituită în conformitate cu legislația civilă și înregistrată în conformitate cu prevederile prezentei legi;

*nepractician* – orice persoană fizică care, pentru cel puțin trei ani precedenți nu a efectuat audit, nu a deținut acțiuni (părți sociale) în capitalul social al entității de audit, nu a fost membru al consiliului, organului executiv sau de supraveghere și nu a fost angajat la o entitate de audit;

*risc de audit* -  riscul exprimării de către auditor a unei opinii de audit necorespunzătoare în cazul în care situaţiile financiare conțin denaturări semnificative;

*stagiar* – persoană fizică angajată pentru stagiu în cadrul unei entităţi de audit, care participă la misiuni de audit sub conducerea unui auditor;

*standarde  de audit* -  Standarde Internaționale de Audit, emise de Consiliul pentru Standarde Internaționale de Audit și Asigurare, care se aplică pentru efectuarea auditului, acceptate pentru aplicare pe teritoriul Republicii Moldova;

*standarde de control al calității* – standarde internaționale de control al calității, emise de Consiliul pentru Standarde Internaționale de Audit și Asigurare, care se aplică pentru controlul intern al calității, acceptate pentru aplicare pe teritoriul Republicii Moldova;

*standarde conexe* – standarde internaționale pentru misiuni de revizuire, asigurare, servicii conexe, emise de Consiliul pentru Standarde Internaționale de Audit și Asigurare, acceptate pentru aplicare pe teritoriul Republicii Moldova.

(2) Noţiunile utilizate în prezenta lege şi neprevăzute în alin. (1) sînt definite în standardele de audit şi Codul etic.

**Capitolul II**

**EXAMINAREA COMPETENȚEI PROFESIONALE**

**Articolul 3.** Stagiul în audit

1. Stagiul în audit se efectuează în scopul acumulării experienței practice și asigurării capacității aplicării în practică a cunoștințelor teoretice.
2. Stagiul are o durată de cel puțin doi ani și se efectuează sub îndrumarea unui auditor.
3. Este înregistrat în calitate de stagiar în audit persoana fizică care îndeplinește cumulativ următoarele condiții:
4. are studii superioare de licență în domeniul economic sau juridic;
5. este angajată a entității de audit în conformitate cu prevederile Codului muncii;
6. Pe parcursul stagiului stagiarul este obligat să:
7. respecte cerințele Codului etic;
8. participe la misiuni de audit;
9. achite cotizația anuală.

(5) Modul de organizare și desfășurare a stagiului pentru admiterea la examenul pentru obținerea calificării profesionale a auditorului este stabilit în Normele de pregătire profesională a stagiarilor în audit, aprobate de Consiliul de supraveghere publică a auditului.

**Articolul 4.** Cerinţe privind admiterea la examenul pentru obținerea calificării profesionale a auditorului

(1) Sunt admise la examen persoanele fizice care la data depunerii cererii de admitere la examen întrunesc următoarele cerinţe:

a) studii superioare de licență în domeniul economic sau juridic;

b) vechime în muncă de cel puţin trei ani în domeniul economic sau juridic, din care cel puțin doi ani ca stagiar în audit;

c) lipsa antecedentelor penale;

d) posedare a limbii române.

(2) Prin derogare de la cerințele stabilite în alin. (1) lit.b) și art.3, sînt admise la examen persoanele fizice care au vechime în muncă de cel puțin 15 ani în domeniul economic sau juridic, din care cel puțin șapte ani în calitate de auditori publici ai Curții de Conturi sau inspectori ai Serviciului Fiscal de Stat.

(3) Pentru admiterea la examen Comisiei de cerificare a auditorilor se prezintă:

a) cererea de admitere la examenul de calificare;

b) curriculum vitae;

c) două fotografii cu dimensiunea 3 × 4 cm;

d) cazierul judiciar;

e) recomandarea în formă scrisă a entității de audit, în cadrul căreia s-a efectuat stagiul, după caz;

f) diploma de studii superioare de licență, recunoscută și echivalată de Ministerul Educaţiei al Republicii Moldova, în cazul efectuării studiilor peste hotare;

g) carnetul de muncă sau documentul ce confirmă activitatea de muncă tradus în limba română şi legalizat în conformitate cu legislaţia în vigoare, după caz, care confirmă o vechime în muncă de cel puţin 3 ani în domeniul economic sau juridic, sau de cel puțin 15 ani în domeniul economic sau juridic, din care cel puțin șapte ani în calitate de auditor public al Curții de Conturi sau inspector al Serviciului Fiscal de Stat, după caz;

h) buletinul de identitate sau permisul de şedere, după caz, eliberate de organele abilitate ale Republicii Moldova;

i) certificatul internaţional de calificare din domeniul contabilităţii şi auditului cu anexarea listei examenelor susţinute, tradus în limba română şi legalizat în conformitate cu legislaţia în vigoare, după caz;

j) confirmarea certificatului internaţional de calificare din domeniul contabilităţii şi auditului de către organul care l-a eliberat, tradus în limba română şi legalizat în conformitate cu legislaţia în vigoare, după caz.

(4) Documentele menționate în alin. (2) lit. f) - i) se prezintă în original și în copii. Originalele documentelor se restituie după confruntarea acestora cu copiile.

**Articolul 5.** Examenul pentru obținerea calificării profesionale a auditorului

1. În scopul conferirii calificării profesionale a auditorului se instituie Comisia de certificare a auditorilor pe lîngă Consiliul de supraveghere publică a auditului. Regulamentul cu privire la certificarea auditorilor și componența nominală a Comisiei de certificare a auditorilor se aprobă de către Consiliul de supraveghere publică a auditului.
2. Consiliul de supraveghere publică a auditului organizează examenul, iar examinarea se efectuează de Comisia de certificare a auditorilor.
3. Examenul constă în probe scrise la următoarele discipline:

a) auditul:

- cerinţele legislative în domeniul auditului;

- standardele de audit;

- Codul etic;

b) contabilitatea financiară:

- principiile şi bazele contabilităţii;

- cerinţele legislative privind contabilitatea și raportarea financiară;

- standardele de contabilitate;

c) contabilitatea managerială:

- contabilitatea costurilor;

- principiile de bază ale gestionării entității;

d) managementul financiar:

- analiza financiară;

- gestionarea riscurilor şi controlul intern;

- economia afacerilor, economia generală şi financiară;

- matematica şi statistica;

e) dreptul:

- legislaţia muncii, a asigurărilor sociale şi medicale;

- legislaţia fiscală, civilă şi comercială;

- legislaţia privind societăţile comerciale;

- legislaţia privind insolvabilitatea şi procedurile similare;

f) gestiunea tehnologiilor informaţionale şi a sistemelor computerizate.

(4) Persoana care nu a susținut examenul la o disciplină poate fi admisă să repete examenul prima dată – peste 6 luni şi a doua oară – peste un an după încercarea anterioară, cu respectarea termenului limită de pînă la 3 ani, care începe să curgă din ziua în care a fost admis la prima disciplină.

(5) Persoana care nu a susținut examenul pentru obținerea calificării profesionale a auditorului în termen de 3 ani din data admiterii la prima disciplină poate fi admisă repetat în conformitate cu prevederile art. 4 alin. (2).

(6) Decizia Comisiei de certificare a auditorilor privind rezultatul examenului pentru fiecare disciplină poate fi contestată la Comitetul de supraveghere a auditului în termen de 30 zile din data primirii rezultatului.

(7) Comisia de certificare a auditorilor va considera examenul susţinut la disciplinele prevăzute în alin. (3) de către persoana deţinătoare a certificatului internaţional de calificare din domeniul contabilităţii şi auditului în modul stabilit de Consiliul de supraveghere publică a auditului.

(8) Modul de organizare și desfășurare a examenului pentru obținerea calificării profesionale a auditorului, de recunoaștere a certificatului internațional de calificare în domeniul contabilității și auditului este stabilit în Regulamentul cu privire la certificarea auditorilor.

**Capitolul III**

**ÎNREGISTRAREA AUDITORILOR ȘI ENTITĂȚILOR DE AUDIT**

**Secţiunea 1. Cerinţe privind înregistrarea**

**Articolul 6.** Înregistrarea auditorilor

(1) Pentru înregistrarea în Registrul public al auditorilor, Consiliului de supraveghere publică a auditului se prezintă:

1. cererea de înregistrare, cu indicarea numărului de telefon și adresei de poștă electronică;
2. buletinul de identitate sau permisul de şedere, după caz, eliberate de organele abilitate ale Republicii Moldova;
3. confirmarea eliberată de entitate, unde este angajat, după caz;

(2) Documentul menționat în alin. (1) lit. b) se prezintă de auditor în original și în copie. Originalul documentului se restituie după confruntarea acestuia cu copia.

**Articolul 7.** Registrul public al auditorilor

1. Registrul public al auditorilor se ţine în limba română, în formă electronică, şi se actualizează în funcţie de modificările intervenite.
2. Registrul public al auditorilor cuprinde:
3. numărul curent al înscrierii;
4. data înregistrării;
5. numărul individual;

d) numele şi prenumele auditorului;

e) seria, numărul şi data eliberării certificatului de calificare al auditorului;

f) date privind instruirea profesională;

g) date privind încetarea activităţii auditorului;

h) date privind suspendarea certificatului de calificare al auditorului;

i) date privind retragerea certificatului de calificare al auditorului;

j) date din buletinul de identitate sau permisul de ședere (seria, numărul, data şi oficiul emitent);

k) denumirea, sediul, pagina web, numărul individual şi numărul de telefon al entităţii de audit în care îşi desfăşoară activitatea auditorul, după caz;

l) date privind înregistrarea ca auditor în alte țări, inclusiv denumirea autorității de înregistrare și numărul individual.

(3) Extrasul din Registrul public al auditorilor care cuprinde informaţia de la alin. (2) lit. c), d), e) și h) se plasează lunar pe pagina web a Consiliului pentru supravegherea publică a auditului.

(4) Dacă datele stipulate în alin. (2) lit. d), j) - l) s-au modificat, auditorul este obligat să prezinte în termen de 30 de zile de la data modificării, declarația semnată cu anexarea copiilor documentelor confirmative pentru actualizarea informaţiei din Registrul public al auditorilor.

(5) Auditorul este radiat din Registrul public al auditorilor în caz de încetare a activității în baza art. 14.

**Articolul 8.** Entitatea de audit

(1) Peste 50 la sută din valoarea capitalului social al entităţii de audit aparţine auditorilor şi/sau entităţilor de audit rezidente sau nerezidente.

(2) Administratorul entităţii de audit este auditor. Majoritatea membrilor organului executiv al entității de audit trebuie să fie reprezentată de auditori.

**Articolul 9.** Înregistrarea entităţilor de audit

(1) Consiliul de supraveghere publică a auditului înregistrează în calitate de entitate de audit dacă se îndeplinesc cumulativ următoarele condiții:

(a) are ca angajați nu mai puțin de doi auditori;

(b) corespunde cerințelor stabilite în art. 8.

(2) Pentru înregistrarea în Registrul public al entităţilor de audit se prezintă:

1. cererea de înregistrare, cu indicarea paginii web și a adresei de poștă electronică, după caz;
2. extrasul din Registrul de stat al persoanelor juridice;
3. documente care confirmă corespunderea cerințelor stabilite în alin. (1) lit.a);
4. informața privind membrii organului executiv;
5. declarația privind apartenența la o rețea, după caz. Formatul și conținutul declarației este stabilit de Consiliul de supraveghere publică a auditului;
6. extrasul din Registrul bunurilor imobile sau contractul de leasing/locațiune privind sediul.

(3) Documentele menționate în alin. (2) lit. b) și f) se prezintă în original și în copii. Originalele documentelor se restituie după confruntarea acestora cu copiile.

**Articolul 10.** Registrul public al entităţilor de audit

(1) Registrul public al entităţilor de audit se ţine în limba română, în formă electronică, şi se actualizează în funcţie de modificările intervenite.

(2) Registrul public al entităţilor de audit cuprinde:

a) numărul curent al înscrierii;

b) data înregistrării;

c) numărul individual;

d) denumirea entității de audit;

e) sediul, numărul de telefon, pagina web a entității de audit și sediul filialelor, după caz;

f) numele și prenumele acţionarilor (asociaţilor) şi cota pe care o deţin în capitalul social;

g) date privind înregistrarea entității de audit, conform extrasului din Registrul de stat al persoanelor juridice;

h) date privind încetarea activităţii entității de audit;

i) date privind suspendarea și reluarea activității privind efectuarea auditului ;

j) numele, prenumele și numărul individual al auditorilor angajați în cadrul entității de audit;

k) numele și prenumele membrilor organului executiv;

l) informația privind apartenența entității de audit la o rețea, cu indicarea paginii web a acesteia, după caz.

(3) Extrasul din Registrul public al entităţilor de audit care cuprinde informaţia de la lit. c), d), e), i) și j) se plasează lunar pe pagina web a Consiliului de supraveghere publică a auditului.

(4) Dacă datele stipulate în alin. (2) lit. e), f) și j) - l) s-au modificat, entitatea de audit este obligată să prezinte în termen de 30 de zile din data modificării, declarația semnată cu anexarea copiilor documentelor confirmative pentru actualizarea informaţiei din Registrul public al entităților de audit. Formatul și conținutul declarației este stabilit de Consiliul de supraveghere publică a auditului

(5) Entitatea de audit este radiată din Registrul public al entităților de audit în cazul încetării activităţii în baza art. 17.

**Secţiunea 2. Cerinţe generale privind eliberarea şi retragerea certificatului de calificare a auditorului. Suspendarea, încetarea şi reluarea activităţii auditorului și entităţii de audit**

**Articolul 11.** Eliberarea certificatului de calificare a auditorului

(1) Persoana care a susţinut examenul pentru obținerea calificării profesionale a auditorului primeşte certificat de calificare al auditorului. Termenul de valabilitate al certificatului este nelimitat.

(2) Certificatul de calificare al auditorului se eliberează de Consiliul de supraveghere publică a auditului şi cuprinde:

a) stema de stat;

b) serie şi număr;

c) numele şi prenumele titularului;

d) denumirea organului emitent;

e) numărul şi data deciziei Comisiei de certificare a auditorilor;

j) semnătura preşedintelui şi a secretarului Comisiei de certificare a auditorilor;

g) numărul individual al auditorului;

h) data înregistrării certificatului;

i) fotografia titularului;

j) ştampila Consiliului de supraveghere publică a auditului.

**Articolul 12.** Retragerea certificatului de calificare a auditorului

(1) Certificatul de calificare al auditorului se retrage de către Consiliul de supraveghere publică a auditului în cazul în care:

a) certificatul a fost primit prin prezentarea unor documente false ori a fost depistată neautenticitatea datelor din documentele prezentate, din data adoptării deciziei de retragere;

b) titularul certificatului a fost recunoscut vinovat de comiterea cu intenție a unei infracțiuni, din data la care hotărârea judecătorească devine irevocabilă;

c) titularul certificatului este sancționat în baza art. 41 alin. (2) lit. f), din data adoptării deciziei de sancționare.

(2) Decizia de retragere a certificatului de calificare al auditorului se aduce la cunoştinţa titularului de către Consiliul de supraveghere publică a auditului în termen de 5 zile din data adoptării.

(3) Persoana căreia certificatul de calificare al auditorului i s-a retras în temeiul alin. (1) lit. a), este în drept să susţină examenul pentru obținerea calificării profesionale de auditor peste 5 ani din data adoptării deciziei de retragere a certificatului.

**Articolul 13.** Suspendarea activităţii auditorului

(1) Activitatea auditorului se suspendă de Consiliul de supraveghere publică a auditului în cazul în care auditorul:

a) deţine o funcţie publică incompatibilă, conform legislaţiei, cu efectuarea auditului, din data înștiințării;

b) depune o înștiințare de suspendare a activităţii, din data depunerii acesteia sau o dată ulterioară;

c) este sancționat în baza art. 41 alin. (2) lit. e), din data adoptării deciziei.

(2) În cazul prevăzut în alin. (1) lit. a), auditorul înştiinţează în scris, în termen de 30 de zile, Consiliul de supraveghere publică a auditului despre apariţia situaţiei de incompatibilitate.

(3) În cazul prevăzut în alin. (1) lit. b), auditorul înștiințează în scris Consiliul de supraveghere publică a auditului despre suspendarea activităţii în calitate de auditor.

**Articolul 14.** Încetarea activităţii auditorului

Activitatea auditorului încetează:

a) din data depunerii de către auditor a înștiințării de încetare a activității sau o dată ulterioară;

b) din data retragerii certificatului de calificare al auditorului în temeiurile prevăzute în art. 12 alin. (1);

c) ca urmare a decesului auditorului.

**Articolul 15.** Reluarea activităţii auditorului

(1) Dacă dispar condiţiile care au condus la suspendarea activităţii auditorului conform art.13, auditorul poate relua activitatea.

(2) În cazul dispariţiei situaţiei de incompatibilitate prevăzute în art. 13 alin. (1) lit. a) sau reluării activității suspendate conform art. 13 alin. (1) lit.b), auditorul înştiinţează, în termen de 30 de zile, Consiliul de supraveghere publică a auditului despre reluarea activităţii.

**Articolul 16.** Suspendarea activităţii privind efectuarea auditului de către entitatea de audit

1. Consiliul de supraveghere publică a auditului suspendă activitatea entității de audit privind efectuarea auditului în cazul în care:
2. organul executiv al entității înștiințează despre suspendarea activității, din data depunerii acesteia sau o dată ulterioară;
3. entitatea este sancționată în baza art. 41 alin. (2) lit.e), din data adoptării deciziei;
4. activitatea tuturor auditorilor entității este suspendată în temeiul art. 13 alin. (1).

(2) În cazul prevăzut în alin. (1) lit. a), entitatea de audit înștiințează în scris despe suspendarea activităţii Consiliul de supraveghere publică a auditului.

**Articolul 17.** Încetarea activităţii entității de audit

Activitatea entității de audit încetează ca urmare a:

a) depunerii de către organul executiv a înștiințării de încetare a activității, în calitate de entitate de audit, din data depunerii acesteia sau o dată ulterioară;

b) radierii din Registrul de stat a persoanelor juridice;

c) sancționării în baza art. 41, din data adoptării deciziei.

**Articolul 18.** Reluareaactivității entităţii de audit

Reluareaactivității entităţii de audit se efectuează la expirarea termenului de suspendare a activității privind efectuarea auditului, stabilit în conformitate cu art. 16.

**Capitolul IV**

**CERINȚE PROFESIONALE**

**Articolul 19.** Etica profesională

1. Principiile de etică profesională sînt:

a) integritatea;

b) obiectivitatea;

c) competenţa profesională şi atenția cuvenită;

d) confidenţialitatea;

e) comportamentul profesional.

1. Principiile de etică profesională se aplică în conformitate cu Codul etic.
2. Auditorul aplică scepticismul profesional în procesul efectuării auditului, inclusiv la evaluarea estimărilor privind valorile juste, deprecierea activelor, provizioanele și fluxurile de numerar viitoare relevante pentru continuitatea activității entității auditate.

**Articolul 20.** Independenţa şi garanţiile independenţei

(1) În exercitarea profesiei, auditorul este independent şi se conduce de prezenta lege şi Codul etic.

(2) Membrii organului executiv, proprietarii entităţii de audit ori ai entităţii afiliate nu intervin în efectuarea auditului sub nici o formă care ar limita independenţa şi obiectivitatea auditorului.

(3) Cerința de independenţă a auditorului este încălcată în cazul:

a) implicării lui directe sau indirecte în entitatea auditată în calitate de fondator, proprietar, persoană cu funcţie de răspundere şi/sau participării lui în afacerile economico-financiare ale acesteia;

b) exercitării funcţiilor manageriale sau a altor funcţii în cadrul entităţii auditate pe parcursul perioadei auditate sau în ultimii 3 ani de pînă la efectuarea auditului;

c) acceptării de bunuri şi servicii în calitate de cadouri, precum şi a unei cordialităţi şi ospitalităţi exagerate din partea entităţii auditate;

d) efectuării auditului de către unul şi acelaşi auditor mai mult de 7 ani consecutivi la aceeaşi entitate. Auditorul care a efectuat auditul la o entitate în decursul a 7 ani consecutivi poate efectua la aceeaşi entitate auditul doar la expirarea a 2 ani de la ultimul audit;

e) altor situații prevăzute de Codul etic.

(4) Imixtiunea în exercitarea profesiei de auditor, influența asupra auditului, raportului și documentelor de lucru ale auditorului se interzice.

(5) Auditorul poate fi audiat referitor la esenţa relaţiilor sale cu entitatea auditată în cadrul proceselor penale, civile şi contravenţionale.

(6) Onorariile de audit vor fi independente de evenimentele bazate pe condiţionări sau de eventualităţi neprevăzute ori bazate pe faptul că entitatea de audit prestează şi alte servicii entităţii auditate.

(7) Entitatea de audit nu poate să presteze entității auditate, pentru aceeași perioadă de gestiune, următoarele servicii:

a) fiscale, inclusiv:

- întocmirea declarațiilor fiscale;

- calcularea impozitelor și taxelor;

- de consultanță fiscală;

- asistență în cadrul verificărilor efectuate de autoritățile fiscale;

b) de consultanță, care prevăd participarea la gestiunea sau procesul decizional, inclusiv:

- de asisitență în domeniul managementului;

- de asistență în administrare, reorganizare și lichidare;

c) de organizare, restabilire, ținere a contabilității și întocmire a situațiilor financiare;

d) de elaborare și implementare a procedurilor de control intern, de gestionare a riscurilor privind întocmirea și/sau verificarea informațiilor financiare și a sistemelor informaționale aferente;

e) de executare a funcției de audit intern sau a funcției cenzorului/comisiei de cenzori.

**Articolul 21.** Confidenţialitatea şi secretul profesional

(1) Auditorul, entitatea de audit respectă confidenţialitatea și secretul profesional privind informaţia referitoare la businessul entităţii auditate, obţinute în timpul exercitării auditului. Obligaţia de a respecta confidenţialitatea și secretul profesional rămîne în vigoare şi după încheierea relaţiilor dintre auditor, entitatea de audit şi entitatea auditată.

(2) Auditorul, entitatea de audit asigură respectarea confidenţialităţii și secretului profesional din partea personalului care desfăşoară activitate sub controlul său, precum şi din partea persoanelor care oferă consultanţă şi asistenţă.

(3) Nu se consideră încălcare a principiului confidențialității și secretului profesional prezentarea informațiilor:

a) la solicitarea instanței judecătorești și a organului de urmărire penală;

b) în cazul efectuării controlului extern al calității de către Consiliul de supraveghere publică a auditului;

c) în cazul cînd prezentarea este autorizată de către entitatea auditată;

d) în alte cazuri prevăzute de legislația în vigoare.

**Articolul 22.** Organizarea activităţii entităţii de audit

1. Entitatea de audit elaborează politici și proceduri care prevăd că proprietarii entității, precum și membrii consiliului, organului executiv sau de supraveghere nu influențează desfășurarea auditului și nu pun în pericol independența și obiectivitatea auditorului care efectuează auditul în numele entității de audit.
2. Entitatea de audit este obligată să efectueze auditul în conformitate cu standardele de audit și prevederile prezentei legi.
3. Entitatea de audit aplică:
4. proceduri administrative și contabile sigure;
5. proceduri interne de control al calității;
6. proceduri eficace de evaluare a riscurilor;
7. măsuri de protecție și control al sistemelor de prelucrare a informațiilor;
8. politici de remunerare și stimulare a auditorilor;
9. alte proceduri de organizare a activității prevăzute de standardele de audit și standardele de control al calității.

(4) Entitatea de audit desemnează un auditor responsabil de misiunea de audit, emiterea raportului auditorului și pune la dispoziția acestuia resurse suficiente, personal competent pentru îndeplinirea obligațiilor. Auditorul responsabil de misiune este obligat să participe la efectuarea auditului.

(5) Entitatea de audit organizează evidența entităților auditate inclusiv:

1. denumirea și adresa;
2. numele auditorului responsabil de misiunea de audit;
3. onorariile percepute pentru audit și onorariile percepute pentru alte servicii, după caz, pentru fiecare perioadă de gestiune.

**Articolul 23.** Controlul intern al calităţii

(1) Entitatea de audit în scopul asigurării calității auditului elaborează, aprobă şi respectă politicile şi procedurile de control al calităţii auditului în conformitate cu prezenta lege, standardele de audit, standardele de control al calității şi Codul etic.

(2) Politicile şi procedurile de control al calităţii auditului se aprobă printr-un document (ordin, dispoziţie etc.) emis de organul executiv al entităţii de audit și se aduc la cunoștința personalului entității.

(3) Entitatea de audit desemnează un auditor responsabil pentru controlul intern al calității auditului.

(4) Entitatea de audit întocmește și prezintă Consiliului de supraveghere publică a auditului, în termen de 4 luni de la sfîrșitul fiecărei perioade de gestiune, raportul privind respectarea procedurilor de control al calității auditului. Formatul și conținutul raportului este stabilit de Consiliul de supraveghere publică a auditului.

(5) Evaluarea controlului calității misiunii de audit se efectuează la entitățile de interes public și entitățile mari, stabilite conform Legii contabilității, pînă la emiterea raportului auditorului și raportului suplimentar adresat comitetului de audit, după caz.

(6) Evaluarea controlului calității misiunii de audit se efectuează de un auditor care nu a participat la efectuarea auditului în cauză sau de o altă entitate de audit în bază contractuală cu păstrarea confidențialității și secretului profesional.

(7) Entitatea de audit evaluează anual eficacitatea politicilor și procedurilor de control al calității auditului, ține evidența evaluărilor și a măsurilor propuse pentru eficientizarea controlului intern al calității auditului.

**Articolul 24.** Dosarul de audit

1. Entitatea de audit întocmește un dosar de audit pentru fiecare misiune de audit, care cuprinde:
2. documentele și informațiile care stau la baza raportului auditorului;
3. documentele menționate în art. 26 alin. (4);
4. alte documente relevante.
5. Dosarul de audit se întocmește în termen de cel mult 60 zile din data semnării raportului auditorului și se păstrează la entitatea de audit pentru cel puțin 5 ani.

**Articolul 25.** Asigurarea riscului de audit

1. Scopul asigurării riscului de audit constă în asigurarea răspunderii entității de auditpentru prejudiciul cauzat entității auditate ca rezultat al exprimării unei opinii de audit necorespunzătoare în cazul în care situațiile financiare conțin denaturări semnificative.
2. Pentru asigurarea riscului de audit entitatea de audit:
3. încheie cu asigurătorul contract de asigurare de răspundere civilă pentru posibilele riscuri de activitate profesională, obiectul de asigurare fiind contractul de audit sau auditul;
4. constituie provizioane în mărime de minim 15% din venitul din vînzări a perioadei de gestiune aferente auditului.
5. În cazul efectuării auditului la entitățile de interes public entitatea de audit asigură riscul de audit

conform prevederilor alin. (2) lit. a).

1. În cazul efectuării auditului la alte entități decît cele de interes public entitatea de audit asigură riscul de audit conform alin. (2) lit. a) și/sau b).

**Capitolul V**

**AUDIT ȘI RAPORTARE**

**Articolul 26.** Efectuarea auditului

1. Adunarea generală, fondatorul entităţii auditate are atribuţia de a confirma entitatea de audit care va efectua auditul şi de a stabili onorariul. Orice imixtiune în procesul de selectare și confirmare a entității de audit în temeiul contractelor care nu sunt de audit se interzice.

(2) Relaţiile dintre entitatea de audit şi entitatea auditată sau solicitantul auditului se reglementează de contractul de audit, încheiat conform legislaţiei civile.

(3) Contractul de audit se încheie în scris şi, pe lîngă cerinţele prevăzute de legislaţia civilă, va conţine obiectivul şi sfera de aplicare a auditului.

(4) Pentru acceptarea sau continuarea auditului entitatea de audit verifică și documentează dacă:

a) dispune de personal competent, de timp și de resurse suficiente pentru efectuarea auditului;

b) există amenințări la independență și la măsurile de protecție pe care le aplică pentru a exclude sau a reduce aceste amenințări;

c) se respectă prevederile privind independența și obiectivitatea.

(5) În cazul auditului situațiilor financiare consolidate ale unui grup de entități, auditorul grupului este responsabil pentru:

a) întocmirea raportului auditorului și raportului suplimentar adresat comitetului de audit, după caz;

b) documentele de lucru la nivelul grupului de entități.

(6) Contractul de audit poate fi reziliat dacă se încalcă obligațiile prevăzute de legislația în vigoare și contractul de audit. Divergențele de opinii cu privire la reglementările contabile sau la procedurile de audit nu reprezintă temei pentru rezilierea contractului.

(7) Dacă există motive temeinice de reziliere a contractului de audit, în cazul auditului entităților de interes public, acționarii care reprezintă cel puțin 5% din drepturile de vot sau din capitalul social, membrii consiliului și organului de supraveghere ale entității pot înainta o cerere privind rezilierea contractului entității de audit în instanța judecătorească.

**Articolul 27.** Raportul auditorului

(1) Raportul auditorului conţine opinia auditorului cu privire la măsura în care situațiile financiare auditate sînt întocmite din toate punctele de vedere semnificative în conformitate cu cadrul general de raportare financiară. Opinia auditorului poate fi nemodificată sau modificată, respectiv, opinie cu rezerve, opinie contrară sau imposibilitatea exprimării unei opinii.

(2) Raportul auditorului se întocmește conform standardelor de audit.

(3) În cazul auditului la entitățile de interes public, entitățile mari și entitățile mijlocii, stabilite conform Legii contabilității, raportul auditorului conţine suplimentar:

a) avizul auditorului privind coerența raportului conducerii cu situațiile financiare pentru aceeași perioadă de gestiune și corespunderea acestuia prevederilor legislației în vigoare;

b) declarația dacă, pe baza cunoașterii și a înțelegerii dobîndite în cursul auditului cu privire la entitatea auditată și la mediul acesteia, s-au identificat informații eronate semnificative prezentate în raportul conducerii, indicând natura acestora.

**Articolul 28.** Raportul privind transparenţa

1. Entitățile de audit care efectuează auditul la entitățile de interes public prezintă Consiliului de supraveghere publică a auditului și plasează pe pagina web, în termen de 4 luni de la sfîrșitul fiecărei perioade de gestiune, raportul privind transparența, care rămîne disponibil pe pagina web minimum 5 ani din data publicării.
2. Conținutul raportului privind transparența este stabilit de Consiliul de supraveghere publică a auditului.

**Capitolul VI**

**DREPTURILE ȘI OBLIGAȚIILE AUDITORULUI, ENTITĂȚII DE AUDIT ȘI A ENTITĂȚII AUDITATE**

**Articolul 29.** Drepturile auditorului şi entităţii de audit

(1) Auditorul, entitatea de audit are dreptul:

a) să aleagă metoda de efectuare a auditului, conform standardelor de audit;

b) să planifice de sine stătător efectuarea auditului;

c) să solicite de la conducerea entităţii auditate informații, explicaţii verbale şi scrise;

d) să beneficieze de serviciile experţilor, specialiştilor şi altor persoane, ale căror cunoştinţe sînt necesare în efectuarea auditului;

(2) Entitatea de audit are dreptul să refuze efectuarea auditului, cu rezilierea contractului de audit, dacă entitatea auditată:

a) nu a prezentat documentele necesare ori a prezentat documente care conţin date incomplete sau eronate;

b) nu a eliminat impedimentele apărute în procesul auditului;

c) intervine în acţiunile auditorilor.

**Articolul 30.** Obligaţiile auditorului şi entităţii de audit

(1) Auditorul este obligat:

a) să efectueze auditul în conformitate cu prevederile standardelor de audit şi ale legislaţiei în vigoare;

b) să respecte condiţiile contractului de audit;

c) să notifice proprietarul, solicitantul de audit şi/sau conducătorul entităţii auditate despre denaturările semnificative depistate şi acţiunile recomandate în urma efectuării auditului;

d) să renunţe la efectuarea auditului dacă se încalcă principiul independenţei auditorului;

e) să păstreze confidenţialitatea informaţiei aferente entităţii auditate şi să nu o divulge persoanelor terţe, cu excepţia divulgării în cadrul proceselor penale, civile şi contravenţionale;

f) în fiecare an, începînd cu anul următor după anul înregistrării în Registrul public al auditorilor, să-şi ridice nivelul de calificare în mărime de 40 ore academice într-o perioadă de 12 luni, cu excepția perioadei de suspendare a activității în baza art. 13 alin. (1) lit. a) și b), conform modului stabilit de Consiliul de supraveghere publică a auditului;

g) să nu fie membru al consiliului, organului executiv, de supraveghere sau al comitetului de audit a entității auditate pînă la expirarea a 2 ani după perioada de efectuare a auditului;

h) să achite:

- plata unică pentru înregistrarea în Registrul public al auditorilor;

- cotizația anuală, cu excepția perioadei de suspendare a activității conform art. 13, alin. (1), lit. a) și b).

(2) Entitatea de audit este obligată:

a) să efectueze auditul în conformitate cu prevederile standardelor de audit şi ale legislaţiei în vigoare;

b) să respecte condiţiile contractului de audit;

c) să respecte cerinţele faţă de controlul calităţii auditului;

d) să prezinte adunării generale a entităţii auditate raportul auditorului, precum şi informaţie referitoare la denaturările depistate;

e) să prezinte anual entității auditate sau comitetului de audit declarația privind respectarea cerinței de independență;

f) să discute cu entitatea auditată și comitetul de audit, după caz, amenințările privind nerespectarea cerinței de independență și măsurile aplicate pentru reducera acestora, documentate în conformitate cu art. 24 alin. (1);

g) să înștiințeze entitatea auditătă referitor la neregulile, inclusiv frauda care s-au produs sau se pot produce pentru ca entitatea auditată să ia măsurile necesare pentru soluționarea sau prevenirea acestora;

h) să informeze organele competente conform prevederilor legislației în vigoare, referitor la nereguli, inclusiv frauda care s-au produs la entitatea auditată;

i) să achite:

- plata unică pentru înregistrarea în Registrul public al entităților de audit;

- plata obligatorie anuală din venitul din vînzări pentru efectuarea auditului;

j) în cazul înlocuirii cu altă entitate de audit sa prezinte la solicitarea noii entități de audit documentele relevante pentru efectuarea auditului;

k) să informeze Consiliul de supraveghere publică a auditului despre rezilierea contractului de audit în conformitate cu art. 26 alin. (6).

**Articolul 31.** Drepturile entităţii auditate

Entitatea auditată are dreptul:

a) să primească de la entitatea de audit, de la auditor informaţie exhaustivă despre cerinţele standardelor de audit şi ale legislaţiei în vigoare referitor la efectuarea auditului şi ale altor acte pe care se bazează auditorul la exprimarea opiniei asupra situațiilor financiare;

b) să primească de la entitatea de audit, de la auditor recomandări privind înlăturarea cazurilor de încălcare a cerinţelor actelor normative;

c) să sesizeze Consiliul de supraveghere publică a auditului şi alte organe competente în cazul depistării încălcărilor legislaţiei în vigoare, comise de auditori.

**Articolul 32.** Obligaţiile entităţii auditate

Entitatea auditată este obligată:

a) să creeze condiţii pentru efectuarea auditului, să prezinte informaţia solicitată, explicaţii verbale şi scrise;

b) să nu intervină în acţiunile entităţii de audit, ale auditorului în scopul limitării aspectelor supuse auditului;

c) să adreseze, în numele său la cerinţa entităţii de audit, a auditorului solicitări în formă scrisă în adresa persoanelor terţe pentru primirea informaţiei necesare;

d) să respecte condiţiile contractului de audit.

**Capitolul VII**

**REGLEMENTAREA AUDITULUI**

**Articolul 33.** Organul de reglementare

Organul de reglementare în domeniul auditului în sectorul corporativ este Ministerul Finanțelor.

**Articolul 34.** Funcțiile și atribuțiile organului de reglementare

1. Ministerul Finanțelor este responsabil de acceptarea, publicarea standardelor de audit, standardelor de control al calității, standardelor conexe în Monitorul Oficial al Republicii Moldova şi de plasarea acestora pe pagina web a Ministerului Finanţelor. Standardele de audit, standardele de control al calității, standardele conexe se publică în Monitorul Oficial al Republicii Moldova periodic, în dependenţă de volumul actualizărilor efectuate. Standardele de audit, standardele de control al calității, standardele conexe şi actualizările aferente se plasează pe pagina web a Ministerului Finanţelor în termen de o lună de la data recepţionării acestora.
2. Ministerul Finanțelor are următoarele atribuţii:
3. elaborează, aprobă şi publică acte normative de reglementare a auditului în sectorul corporativ;
4. reprezintă interesele Republicii Moldova în organizaţiile internaţionale în domeniul auditului;
5. acordă asistență metodologică în domeniul auditului în sectorul corporativ;
6. colaborează cu Consiliul de supraveghere publică a auditului în activitatea de reglementare a auditului, inclusiv prin schimb reciproc de informații;
7. avizează proiectele actelor normative elaborate de Consiliul de supraveghere publică a auditului.

**Capitolul VIII**

**SUPRAVEGHEREA AUDITULUI**

**Secţiunea 1. Consiliul de supraveghere publică a auditului**

**Articolul 35**. Organul de supraveghere

1. Organul de supraveghere publică a auditului este Consiliul de supraveghere publică a auditului, (denumit în continuare Consiliu), care își desfășoară activitatea în conformitate cu perevederile prezentei legi și Regulamentului de activitate al Consiliului, aprobat de Ministerul Finanțelor.
2. Toți auditorii și toate entitățile de audit fac obiectul supravegherii publice.

**Articolul 36.** Statutul juridic, funcțiile şi atribuţiile

1. Consiliul este o instituție publică autonomă, cu statut de persoană juridică, responsabilă pentru supravegherea publică a auditului.
2. Consiliul dispune de buget autonom, conturi trezoreriale și îşi desfășoara activitatea în baza principiilor de autogestiune.

(3) Consiliul are următoarele atribuții:

a) înregistrarea stagiarilor și monitorizarea stagiului;

b) certificarea și înregistrarea auditorilor;

c) înregistrarea entităților de audit;

d) monitorizarea instruirii profesionale continue;

e) asigurarea calității;

f) investigarea și sancționarea;

g) elaborarea actelor normative în vederea exercitării funcției de supraveghere publică.

(4) Consiliul are următoarele funcții:

a) elaborează recomandări pentru ameliorarea sistemului de instruire profesională continuă a auditorilor;

b) organizează procesul de certificare a auditorilor;

c) stabileşte cerinţe minime pentru executarea programului de pregătire a stagiarului în audit;

d) examinează solicitările aferente supravegherii publice a auditului, inclusiv privind calitatea efectuării auditului;

e) adoptă decizii de sancționare a auditorilor, entităților de audit;

f) supraveghează şi controlează activitatea stagiarilor în audit, auditorilor și entităților de audit;

g) angajază specialişti în componenţa organului executiv al Consiliului;

h) ține Registrul public al auditorilor şi Registrul public al entităţilor de audit;

i) ţine, în modul stabilit, şi plasează pe pagina web a Consiliului Registrul organizaţiilor şi instituţiilor de instruire profesională continuă a auditorilor;

j) efectuează controlul extern al calității auditului;

k) colaboreaza cu Ministerul Finanțelor, cu alte autorități publice și asociațiile profesionale;

l) colaborează cu autoritățile internaționale de supraveghere publică a auditului.

(5) Consiliul are dreptul de a delega organizațiilor profesionale din domeniul auditului funcția de control extern al calității auditului la membrii săi – entități de audit, care efectuează auditul la entități care nu sunt de interes public.

**Articolul 37.** Structura organizatorică

1. Organul de conducere al Consiliului este Comitetul de supraveghere a auditului, (denumit în continuare Comitet).
2. Comitetul se aprobă pe un termen de 3 ani și este format din 7 membri nepracticieni care posedă cunoștințe în domenii relevante pentru audit și are următoarea componență: 2 reprezentanţi ai Ministerului Finanţelor, un reprezentant al Comisiei Naţionale a Pieţei Financiare, un reprezentant al Băncii Naţionale a Moldovei, un reprezentant al Curții de Conturi, 2 reprezentanţi ai instituţiilor de învățământ superior, dintre care un specialist în audit și al doilea în drept. Componenţa nominală și modul de activitate a Comitetului sunt stabilite de Regulamentul de activitate al Consiliului, aprobat de Ministerul Finanțelor.

(3) Comitetul este condus de președinte ales prin vot secret din rîndul membrilor Comitetului, reprezentanți ai Ministerului Finanţelor, Comisiei Naţionale a Pieţei Financiare și Băncii Naţionale a Moldovei, pe durata mandatului.

(4) Comitetul are următoarele atribuţii principale:

1. adoptă decizii în vederea exercitării atribuţiilor Consiliului prevăzute la art. 36 alin. (3), (4) şi (5);
2. examinează și aprobă bugetul, executarea bugetului, planul anual de activitate, planul simestrial de control extern al calității, raportul anual de activitate ale Consiliului;
3. organizează concursul pentru suplinirea funcției de director al organului executiv al Consiliului;
4. numeşte şi eliberează din funcţie directorul organului executiv al Consiliului;
5. numește în funcție, în bază de concurs, și eliberează din funcție personalul organului executiv al Consiliului;
6. aprobă statele de personal ale organului executiv al Consiliului;
7. decide contractarea creditelor de la instituțiile financiare;’
8. decide relevanța experienței acumulate de către persoanele prevăzute la art. 4 alin. (2) pentru scutirea de la stagiul în audit;
9. îndeplinește alte atribuții prevăzute de Regulamentul de activitate al Consiliului.

(5) Organul executiv al Consiliului este condus de director.

(6) Directorul se numește în bază de concurs, este nepractician și are o vechime în muncă de cel puţin 10 ani în domeniul economic sau juridic.

(7) Directorul se numeşte pe o perioadă de 4 ani şi mandatul său poate fi reînnoit o singură dată.

(8) Directorul îşi încetează activitatea la expirarea mandatului, la cerere, în caz de deces sau în alte cazuri prevăzute de legislație.

(9) Directorul asigură conducerea organului executiv al Consiliului şi are următoarele atribuţii:

1. reprezintă Consiliul în relaţiile cu autorităţile publice, persoanele fizice şi juridice din ţară şi din străinătate;
2. organizează activitatea Consiliului;
3. asigură executarea deciziilor Comitetului;
4. administrează patrimoniul Consiliului;
5. îndeplinește alte atribuții prevăzute de Regulamentul de activitate al Consiliului.

**Articolul 38.** Finanţarea Consiliului

1. Consiliul este finanțat din bugetul de stat, plățile obligatorii aplicate auditorilor și entităților de audit, mijloace speciale și alte surse neinterzise de legislația în vigoare.
2. Sursele de finanțare și modul lor de utilizare se stabilesc prin bugetul de venituri și cheltuieli, care se aprobă de Comitet. Bugetul anual aprobat de Comitet se prezintă Ministerului Finanțelor pentru alocarea mijloacelor din contul bugetului de stat.
3. Finanțarea Consiliului se asigură din:
4. mijloace alocate din contul bugetului de stat prin intermediul Ministerului Finanțelor;
5. plățile obligatorii anuale de pînă la 4 la sută din venitul din vînzări pentru auditele la entitățile de interes public;
6. plățile obligatorii anuale de pînă la 2 la sută din venitul din vînzări pentru auditele la alte entități, decît cele de interes public;
7. plata pentru admiterea la probele scrise ale examenului pentru obținerea calificării profesionale a auditorului;
8. cotizațiile anuale ale auditorilor;
9. cotizațiile anuale ale stagiarilor;
10. plata pentru recunoașterea certificatului internațional în domeniul contabilității și auditului;
11. plata unică pentru înregistrarea în Registrul Public;
12. alocații anuale în cuantumul de 10 la sută din bugetul anual al Consiliului acordate de către Banca Națională a Moldovei și Comisia Națională a Pieței Financiare;
13. tarife pentru serviciile prestate în conformitate cu legislația în vigoare;
14. încasări din vînzarea publicațiilor proprii;
15. alte surse neinterzise de legislația în vigoare.
16. Comitetul stabilește mărimea plăților obligatorii și cotizațiilor pentru anul următor la un nivel suficient să acopere cheltuielile necesare pentru asigurarea activității Consiliului în conformitate cu prevederile prezentei legi.
17. Plățile obligatorii și cotizațiile prevăzute la alin. (3) se transferă în termenele stabilite la contul curent al Consiliului. Consiliul are dreptul unic de a utiliza mijloacele de pe contul său.
18. Pentru cheltuielile curente care nu pot fi acoperite din sursele prevăzute în alin. (1) Consiliul are dreptul să contracteze împrumuturi și credite bancare privind remunerarea muncii la dobînzi rezonabile.
19. Controlul activității economico-financiare a Consiliului este efectuat de către organele abilitate, conform legislației în vigoare.

**Articolul 39.** Transparența activității

1. Consiliul elaborează raportul anual de activitate, care se aprobă de Comitet.
2. Consiliul asigură transparența activității și plasează pe pagina web:
3. planul anual de activitate;
4. planul semestrial de control extern al calității;
5. deciziile Comitetului;
6. raportul anual de activitate și alte informații care reflectă activitatea desfășurată de Consiliu;
7. bugetul anual și executarea acestuia.

**Secţiunea 2. Asigurarea calităţii. Investigații și sancțiuni**

**Articolul 40.** Controlul extern al calităţii

1. Controlul extern al calității se efectuează de Consiliu, în scopul gestionării sistemului de asigurare a calității auditului, precum și în vederea constatării existenței și a modului de aplicare a:
2. politicilor și procedurilor de control al calității auditului la nivel de entitate de audit;
3. politicilor și procedurilor de control al calității auditului la nivel de misiune de audit.
4. Raportul anual de activitate al Consiliului include informația generală privind constatările și sancțiunile impuse auditorilor și entităților de audit.
5. Fiecare entitate de audit este supusă controlului extern al calității cel puțin o dată la 6 ani, iar entitățile care efectuează auditul la entitățile de interes public, cel puțin o dată la 3 ani.
6. Modul de efectuare a controlului extern al calității este stabilit în Regulamentul privind controlul extern al calității auditului, aprobat de Comitet.

**Articolul 41.** Tipurile de sancţiuni şi modul de aplicare

1. Consiliul stabilește sisteme eficiente de investigații și sancțiuni pentru a detecta, corecta și preveni efectuarea necorespunzătoare a auditului și, în conformitate cu alin. (2) și (3), aplică sancțiuni auditorilor și entităților de audit.
2. Auditorilor și entităților de audit li se aplică următoarele sancțiuni:
3. avertisment scris. Avertismentul constă în atenționarea auditorilor, entităților de audit asupra abaterii disciplinare comise, cu recomandarea să respecte pe viitor dispozițiile legale, prevenindu-i că la o nouă abatere disciplinară similară li se va putea aplica o sancțiune mai severă;
4. mustrare. Mustrarea constituie critica, exprimată în formă scrisă, privind faptele comise de auditori, entitățile de audit;
5. declararea raportul auditorului ca necorespunzător cerințelor prezentei legi și standardelor de audit;
6. amendă de la 50 pînă la 150 unități convenționale care se fac venit la bugetul Consiliului. Plata amenzii se face în termen de 30 de zile de la data emiterii deciziei privind aplicarea sancțiunii sub formă de amendă;
7. suspendarea activității pentru efectuarea auditului entității de audit sau a auditorului pe o perioadă cuprinsă între 1 și 3 ani;
8. retragerea certificatului de calificare a auditorului;
9. radierea entității de audit din Registrul public al entităților de audit.
10. Entitățile de audit și auditorii se sancționează ca urmare a:
11. efectuării auditului concomitent cu serviciile menționate în art. 20 alin. (7);
12. comiterii încălcărilor în procesul efectuării auditului;
13. necorespunderii prevederilor art. 8;
14. neachitării plăților obligatorii și cotizațiilor prevăzute în art. 38;
15. neconformităților constate în rezultatul contolului extern al calității;
16. încălcării cerințelor de instruire profesională continuă prevăzută în art. 30 alin. (1), lit. f);
17. neprezentării raportului privind transparența, raportului privind respectarea procedurilor de control al calității auditului;
18. neprezentării informației prevăzute în art. 7 alin. (4) și art. 10 alin. (4).
19. La aplicarea sancțiunii se ține cont de gravitatea și durata încălcării, de circumstanțele în care a fost comisă încălcarea și gradul de răspundere a persoanei, de activitatea și comportamentul anterior al auditorului sau entității de audit, inclusiv existența unor încălcări anterioare. Auditorul, entitatea de audit are dreptul să prezinte explicații, documente sau probe privind încălcările în curs de examinare.
20. La aplicarea sancțiunii sub formă de amendă, suplimentar prevederilor alin. (4) se va ține cont de venitul din vînzări al entității de audit sau de venitul anual al auditorului.

**Articolul 42.** Contestarea şi publicarea sancţiunilor

1. Sancțiunea aplicată auditorului sau entității de audit poate fi contestată la organul emitent sau direct în instanța de contencios administrativ, conform legislației în vigoare.
2. Sancțiunile aplicate se aduc la cunoștința auditorilor, entităților de audit vizate, și sunt executorii din data emiterii, însă vor fi plasate pe pagina web a Consiliului doar după expirarea termenului de atac.

**Capitolul IX**

**COMITETUL DE AUDIT**

**Articolul 43.** Constituirea comitetului de audit

1. Entitatea de interes public este obligată să constituie un comitet de audit.
2. Comitetul de audit se constituie din minimum 3 membri desemnați de adunarea generală pe un termen de 3 ani.
3. Membrii comitetului de audit au competențe în domeniul în care își desfășoară activitatea entitatea de interes public, iar cel puțin un membru are competențe în domeniul contabilității și/sau auditului.
4. Membrii comitetului de audit nu sunt angajați, membri ai consiliului, organului executiv sau de supraveghere a entității de interes public, nu au efectuat auditul cel puțin 3 ani pînă la numirea în calitate de membru al comitetului de audit și nu efectuează audit pe parcursul perioadei de exercitare a funcției de membru al comitetului de audit.
5. Președintele comitetului de audit este ales din membrii acestuia.

**Articolul 44.** Atribuţiile comitetului de audit

Comitetul de audit are următoarele atribuții:

1. informează consiliul entității de interes public auditate despre rezultatele auditului și contribuțiile acestuia la integritatea raportării financiare;
2. monitorizează procesul de raportare financiară;
3. monitorizează eficiența sistemului de control intern, de audit intern, după caz, și de management al riscurilor din cadrul entității de interes public auditate;
4. monitorizează auditul situațiilor financiare individuale și al situațiilor financiare consolidate;
5. verifică și monitorizează independența auditorilor, entității de audit, inclusiv prestarea serviciilor care nu sunt de audit entității de interes public auditate;
6. recomandă entitatea de audit care urmează a fi confirmată pentru efectuarea auditului în conformitate cu art. 26 și monitorizează procedura de selectare a acesteia.

**Articolul 45.** Raportul suplimentar către comitetul de audit

1. Entitatea de audit prezintă raportul suplimentar comitetului de audit și consiliului entității de interes public auditate concomitent cu raportul auditorului.
2. Raportul suplimentar cuprinde:
3. declarația privind respectarea cerinței de independență;
4. informația despre auditorii care au participat la misiunea de audit;
5. descrierea procedurilor de fond utilizate;
6. nivelul pragului de semnificație stabilit pentru situațiile financiare auditate, și după caz, pentru anumite categorii de tranzacții, solduri de conturi sau prezentări de informații și factorii calitativi utilizați pentru stabilirea pragului de semnificație;
7. descrierea și explicarea raționamentelor legate de evenimente sau condiții identificate în cursul auditului care pot crea îndoieli serioase cu privire la capacitatea entității de a-și continua activitatea;
8. informații privind:

* erorile semnificative din situațiile financiare ale entității de interes public auditate cu indicarea dacă fiecare eroare a fost sau nu soluționată de conducere;
* nerespectarea de către entitatea de interes public auditată a prevederilor legislației în vigoare;
* impedimente apărute în procesul auditului;
* aspecte aferente auditului discutate sau care au făcut obiectul corespondenței cu conducerea;
* alte aspecte aferente auditului care, în opinia profesională a auditorului, sunt semnificative pentru supravegherea procesului de raportare financiară;

1. analiza metodelor de evaluare aplicate pentru elementele situațiilor financiare și orice impact al schimbării metodelor;
2. constatarea dacă entitatea de interes public auditată a prezentat toate documentele și explicațiile solicitate.

**Capitolul X**

**RĂSPUNDEREA AUDITORULUI, ENTITĂȚII DE AUDIT ȘI A ENTITĂȚII AUDITATE**

**Articolul 46.** Răspunderea auditorului și a entității de audit

(1) Auditorul este responsabil de formarea şi exprimarea opiniei în raportul său.

(2) Entitatea de audit, auditorul răspund faţă de entitatea auditată, de solicitantul auditului conform legislaţiei civile, contravenționale și penale.

(3) Repararea pagubelor materiale cauzate entităţii auditate, solicitantului auditului se efectuează din contul despăgubirilor de asigurare, din alte surse aflate la dispoziţia entităţii de audit.

**Articolul 47.** Răspunderea entității auditate

(1) Conducerea entităţii auditate este responsabilă de pregătirea şi prezentarea situațiilor financiare.

(2) Efectuarea auditului nu degrevează entitatea auditată de responsabilitatea pentru autenticitatea şi plenitudinea situațiilor financiare şi a altor informaţii prezentate spre îndeplinirea condiţiilor prevăzute de contractul de audit.

(3) Conducătorul entităţii care se eschivează de la efectuarea auditului obligatoriu răspunde conform prevederilor legale.

**Capitolul XI**

**DISPOZIȚII FINALE ȘI TRANZITORII**

**Articolul 48**

1. Prezenta lege intră în vigoare la 1 ianuarie 2018.
2. La data intrării în vigoare a prezentei legi, se abrogă [Legea privind activitatea de audit nr. 61-XVI din  16 martie 2007](file:///C:\Users\artur.virtosu\AppData\Roaming\Microsoft\Word\TEXT=LPLP19950404426) (Monitorul Oficial al Republicii Moldova, 2007, nr.117-126, art. 530; republicată în Monitorul Oficial al Republicii Moldova, 2012, nr.72-75, art. 230), cu excepția prevederilor art. 31 – 34 referitoare la activitatea Consiliului de supraveghere a activității de audit, care se abrogă din data publicării prezentei legi în Monitorul Oficial al Republicii Moldova.

**Articolul 49**

1. Guvernul în termen de 6 luni din data intrării în vigoare a prezentei legi:
2. va prezenta Parlamentului propuneri pentru aducerea legislației în vigoare în concordanță cu prezenta lege;
3. va aduce actele sale normative în concordanță cu prezenta lege.
4. Ministerul Finanțelor va transmite Consiliului de supraveghere publică a auditului, din data publicării prezentei legi în Monitorul Oficial al Republicii Moldova:
5. în termen de 3 luni:

* Registrul de stat al auditorilor și Registrul de stat al societăților de audit, auditorilor întreprinzători individuali;
* informații privind evidența stagiarilor în activitatea de audit;

1. în termen de 1 an, între sesiunile de examinare, informații privind evidența pretendenților pentru admiterea la examenul de calificare.
2. Consiliul de supraveghere a activității de audit se reorganizează, prin transformare, în Consiliul de supraveghere publică a auditului, care este succesorul de drepturi şi obligaţiuni a acestuia.
3. Prevederile prezentei legi referitoare la activitatea Consiliului de supraveghere publică a auditului (art. 35 – 37 și art. 38, alin. (6)) se pun în aplicare din data publicării prezentei legi în Monitorul Oficial al Republicii Moldova.
4. Prin derogare de la prevederile art. 37 din prezenta lege şi pentru asigurarea procesului de constituire a Consiliului de supraveghere publică a auditului, primul director al organului executiv al Consiliului de supraveghere publică a auditului se va numi de către Ministerul Finanţelor în bază de concurs pe un termen de trei ani, fără obligația de a fi nepractician.
5. Pînă la elaborarea actelor normative de către Consiliul de supraveghere publică a auditului, actele normative în vigoare în domeniul auditului se vor aplica în măsura în care acestea nu contravin prezentei legi.
6. Pentru efectuarea auditului în baza prezentei legi, entitățile de audit care dețin Licențe pentru desfășurarea activității de audit valabile, eliberate de Camera de Licențiere, sunt obligate să se înregistreze în baza art. 9, fără achitarea plății unice de înregistrare, care va fi achitată la expirarea temenului de valabilitate a Licenței.